Vrou dood, man gewond in skieteryŉ Vrou is dood en ŉ man gewond nadat hulle Vrydagaand verskeie kere geskiet is in Tongaat in KwaZulu-Natal. Chris Botha, woordvoerder van Netcare911, sê die vrou, in haar 20’s, is op die toneel dood verklaar terwyl die man in die hospitaal om sy lewe veg. Albei is verskeie kere geskiet. Kapt. Thulani Zwane, woordvoerder van die polisie, kon nie dadelik bevestig wat gebeur het nie en sê meer besonderhede sal later bekendgemaak word.